  Туспуктэм: cordis.fondsci.ru Майя Бывальцева Удмуртиын улӥсьёс пиналъёсты но 23 аресозь егитъёсты «Ӟырдыт сюлэм» («Горячее сердце») дано пусэн пусъён понна куриськон сётыны быгато. Со сярысь Огъяросси мерлыко но кун кичӧлтонлэн радъясь комитетэз ивортӥз. Данъетэз мерлыко улонэ мыло-кыдо пыриськись, адямиослы юртттӥсь яке секыт улон югурысь потыны багатэм дышетскисьёс но студентъёс, озьы ик нылпиослэн но егитъёслэн огазеяськонъёссы басьтыны быгато. Куриськонэз но ужкагазъёсты 1-тӥ толсурозь электрон амалэн ыстоно. Кичӧлтонлэн куронъёсыныз кичӧлтонлэн сайтаз тодматскыны луоз. «Ӟырдыт сюлэм» кичӧлтон 2013-тӥ арысен быдэсъяське. Лауреатъёс 1 сюрс 510 адями но мер огазеяськонъёс луизы ни. Кичӧлтонлэн ужпумез – туала пиналъёсты, быдэ вуымтэосты но егитъёсты мер улонэ пыриськись, адямиослы юрттӥсь огъёзъёссылэн примерзы вылын визьнодан. Тодэ вайытом, 2019-тӥ арын Удмуртиысь кык дышетскисьёс «Ӟырдыт сюлэм» («Горячее сердце») огъяросси мер но кун кичӧлтонлэн лауреатъёсыз луизы. Тегъёс: Мерлык пиналъёс егитъёс Удмуртия данъетъёс  